Lilanga Lelusha

Lilanga lebantfu labasha noma Lilanga lelusha lemhlaba wonkhe jikelele, latiwa ngekutsi liholide lekukhunjulwa ngalo kuhlonipha bantfu labasha. lolusuku lusuku leligujwa etindzaweni letehlukene emhlabeni ngetinsuku letehlukene umnyaka wonkhe.

Kugujwa kwalelilanga emaveni lamanyenti kuhambisana nelilanga lebantfu labasha lemhlaba wonkhe ngenyanga Yengci njalo ngeti-12. Lelilanga livunywe ngalokusemtsetfweni nguMhlabuhlangene kusukela nga-1999.  Kukhona neLilanga Lelusha Lemhlaba, umcimbi lohlelwe Lisontfo LemaKatolika lowenteka ngeliSontfo ngaphambi kwe-Advent, futsi wasungulwa nguPapa John Paul II nga-1985.

Lilanga lebantfu labasebasha eveni lase-Ndiya ligujwa mhla tilishumi nakubili njalo ngemnyaka enyangeni yeNdlovana ngelilanga lekutalwa kaSwami Vivekananda .

Ngemnyaka wa- 1984, Hulumende waseNdiya wamemetela futsi wancuma kugubha lilanga lekutalwa kwa Swami Vivekananda (geti-12, enyangeni yeNdlovana, ngekuya kwekhalenda yesiNgisi) njengelilanga lelusha lavelonkhe njalo ngemnyaka kusukela nga-1985 kuya embili. Kucaphuna ku Hulumende wase-India's Communication, 'Kwabonakala kutsi ifilosofi ya Swamiji kanye nemibono laphilela yona futsi lasebentela yona kungaba ngumtfombo lomkhulu wekugcugcutela bantfu labasha baseNdiya

Lilanga lekutalwa KwaSwami Vivekananda, ngekusho kwe-Almanac yaseNdiya (i-Almanac yaseNdiya) liku-Pausha Krishna Saptami tithi, leliwela ngetinsuku letehlukene teKhalenda yesiNgisi njalo ngemnyaka. Loku kubonakala etikhungweni letehlukene te-Ramakrishna Math kanye ne -Mission ngendlela yesintfu yema -Hindu lefaka ekhatsi mangalarati, kukhonta lokukhetsekile, noma (umlilo-umkhuba), kuzindla, tingoma tekutinikela, tinkhulumo tenkholo, sandhyarati (inkonzo ye-versper kusihlwa), njalonjalo.

Mengameli welive lase Philippines Elpidio Quirino wacala kukhipha simemetelo ngemnyaka wa-1948 lebesibeka Inhlaba njenge lilanga lelusha ase Philippines njalo ngeti-19, lokuhambisana nemnyaka wekutalwa welichawe -Jose Rizal, imisebenti yakhe beyiphefumulele lusha lwase -Philippines kutsi lukhonte live.  Tikhungo temfundvo netenkholo, kanye netinhlangano tesive kanye nemimango yasendzaweni, tiyakhutsatwa kutsi tihlanganyele kulowo mkhosi  lokhunjulwako kuze kube ngunyalo. 

Ngenyanga yeNgci ngeti-12 njalo ngemnyaka ngemuva kwesikhatsi kwamenyetelwa njengelilanga lelusha lavelonkhe ngekuhambisana neMhlabuhlangene. Umkhosi wemhlaba wonkhe, ngekusebentisa umtsetfo we-Riphabhulikhi nombolo -11913, lomunye wemitsetfosivivinyo lemitsatfu yelusha leyaphela yaba ngumtsetfo ngenyanga ya Kholwane ngemnyaka wa-2022.  Tikhungo temfundvo tigunyatwe kutsi tetfule imisebenti lehambisana nayo uma ngabe lemisebenti itawentiwa ngekubona kwebaphatsi besikolo. 

Ngaleso sikhatsi,  umhlangano webabhishobhi BemaKatolika base-Philippines wacala lilanga lawo welusha lavelonkhe nga -1986  ngekumemetela ngenyanga yeNgononi, mhlatingu- 16 njengaloko,   kucala kusebentisa buphostoli bayo lobukhetsako bebantfwana nelusha.  Kusukela nga-1987, imikhosi ibanjwa ngekuhlangana ema -dioceses lehlukahlukene kanye nema -parish,  njalo ngemnyaka kwaze kwaba ngu -1998 lapho khona beyibanjwa njalo ngemuva kweminyaka lengu -2, kuya ku-3. Leyo lebeyitawubanjwa nga -2021 yahlehliswa ngenca yelubhubhane lwe -COVID-19, yabambezeleka kwaze kwaba ngu 2025.